CELEX: 42018X1707
Language: hu
Date: 2018-11-16 00:00:00
Title: Az Egyesült Nemzetek Európai Gazdasági Bizottságának (ENSZ EGB) 92. számú előírása – Egységes rendelkezések az L1, az L2, az L3, az L4 és az L5 kategóriájú járművekbe szánt nem eredeti kipufogó-hangtompító csererendszerek (NORESS) zajkibocsátás tekintetében történő jóváhagyásáról [2018/1707]

16.11.2018   
               
               
                  HU
               
               
                  Az Európai Unió Hivatalos Lapja
               
               
                  L 290/162
               
            
         A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon:
         http://www.unece.org/trans/main/wp29/wp29wgs/wp29gen/wp29fdocstts.html
         Az Egyesült Nemzetek Európai Gazdasági Bizottságának (ENSZ EGB) 92. számú előírása – Egységes rendelkezések az L1, az L2, az L3, az L4 és az L5 kategóriájú járművekbe szánt nem eredeti kipufogó-hangtompító csererendszerek (NORESS) zajkibocsátás tekintetében történő jóváhagyásáról [2018/1707]
         Tartalmaz minden olyan szöveget, amely az alábbi időpontig érvényes volt:
         A 01. módosítássorozat 2. kiegészítése – A hatálybalépés időpontja: 2017. október 10.
         TARTALOMJEGYZÉK
         ELŐÍRÁS
         
                     1.
                  
                  Alkalmazási kör
                  
               
                     2.
                  
                  Fogalommeghatározások
                  
               
                     3.
                  
                  Jóváhagyás iránti kérelem
                  
               
                     4.
                  
                  Jelölések
                  
               
                     5.
                  
                  Jóváhagyás
                  
               
                     6.
                  
                  Specifikációk
                  
               
                     7.
                  
                  NORESS típusának módosítása és a jóváhagyás kiterjesztése
                  
               
                     8.
                  
                  A gyártás megfelelősége
                  
               
                     9.
                  
                  Szankciók nem megfelelő gyártás esetén
                  
               
                     10.
                  
                  A gyártás végleges leállítása
                  
               
                     11.
                  
                  A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe
                  
               Mellékletek
         
                     1.
                  
                  Értesítés
                  
               
                     2.
                  
                  Példa a jóváhagyási jelekre
                  
               
                     3.
                  
                  NORESS-ben felhasznált abszorpciós szálas anyagokra vonatkozó követelmények
                  
               
                     4.
                  
                  A kiegészítő zajkibocsátási rendelkezéseknek való megfelelés igazolása
                  
               1.   ALKALMAZÁSI KÖR
         Ez az előírás az L1, az L2, az L3, az L4 és az L5 kategóriájú (1) járművekbe szánt nem eredeti kipufogó-hangtompító csererendszerekre vonatkozik.
         2.   FOGALOMMEGHATÁROZÁSOK
         Ezen előírás alkalmazásában:
         2.1.   „nem eredeti kipufogó-hangtompító csererendszer vagy annak alkatrészei”: a jóváhagyás megadásakor vagy kiterjesztésekor a járműbe beépített rendszer típusától eltérő típusú rendszer. Csak kipufogó- vagy hangtompító csererendszerként használható;
         A NORESS betűszó nem eredeti kipufogó-hangtompító csererendszert jelent.
         2.2.   „nem eredeti kipufogó-hangtompító csererendszer alkatrésze”: azon különféle alkatrészek egyike, amelyek együtt a kipufogó-hangtompító rendszert alkotják (2).
         2.3.   „különböző típusú nem eredeti kipufogó-hangtompító csererendszerek”: olyan hangtompító rendszerek, amelyek különösen a következő vonatkozásaikban jelentősen eltérnek egymástól:
         
                     a)
                  
                  
                     alkatrészeik különböző márkanevet vagy védjegyet viselnek;
                  
               
                     b)
                  
                  
                     az alkatrészt alkotó anyagok jellemzői különbözőek, vagy az alkatrészek formájukat vagy méretüket tekintve eltérnek; a bevonat (cinkbevonat, alumíniumbevonat stb.) módosítása nem tekintendő a típus megváltoztatásának;
                  
               
                     c)
                  
                  
                     legalább egy alkatrész működési elve eltérő;
                  
               
                     d)
                  
                  
                     az alkatrészek összeszerelése eltérő;
                  
               2.4.   „nem eredeti kipufogó-hangtompító csererendszer (NORESS) vagy annak alkatrésze”: a 2.1. szakaszban meghatározott kipufogó-hangtompító rendszer bármely, járműben való felhasználásra szánt olyan része, amelynek típusa nem egyezik meg a 9. számú előírás, a 41. számú előírás vagy a 63. számú előírás értelmében típusjóváhagyásra benyújtott járműbe beszerelt rész típusával;
         2.5.   „NORESS vagy alkatrészének (alkatrészeinek) jóváhagyása”: egy vagy több, a zajszint korlátozása tekintetében ezen előírás hatálya alá tartozó meghatározott járműtípushoz hozzáalakítható hangtompító rendszer egészének vagy egy részének jóváhagyása;
         2.6.   „járműtípus”: olyan, ezen előírás hatálya alá tartozó járművek, amelyek nem különböznek egymástól a következő lényeges jellemzők tekintetében:
         
                     a)
                  
                  
                     motortípus (két- vagy négyütemű motor; alternáló- vagy forgódugattyús; a hengerek száma és lökettérfogata; a karburátorok vagy a befecskendező rendszerek száma és típusa; a szelepek elrendezése; a legnagyobb névleges hasznos teljesítmény és az ahhoz tartozó motorfordulatszám). Forgódugattyús motoroknál a hengerűrtartalomnak az égéstér kétszeresét kell venni;
                  
               
                     b)
                  
                  
                     a hajtáslánc, különösen a sebességfokozatok száma és áttételi viszonyszáma és a végső áttétel;
                  
               
                     c)
                  
                  
                     a kipufogó-hangtompító rendszerek száma, típusa és elrendezése;
                  
               2.7.   „névleges motorfordulatszám”: az a gyártó által megadott motorfordulatszám, amelyen a motor a legnagyobb névleges hasznos teljesítményét leadja (3).
         Az nrated a fordulat/percben kifejezett névleges motorfordulatszám számértékét jelöli.
         3.   JÓVÁHAGYÁS IRÁNTI KÉRELEM
         3.1.   A NORESS vagy alkatrészeinek jóváhagyása iránti kérelmet a gyártó vagy jogszerűen meghatalmazott képviselője nyújtja be.
         3.2.   A kérelemhez három példányban csatolni kell az alábbi dokumentumokat, és meg kell adni a következő adatokat:
         
                     a)
                  
                  
                     azon járműtípus(ok) leírása, amelybe a NORESS-t vagy az alkatrészeit szánják, különös tekintettel a fenti 2.6. szakaszban felsorolt szempontokra. Meg kell adni továbbá a motortípus és a járműtípus azonosítására szolgáló számokat és/vagy jeleket, valamint, ha szükséges, a járműtípus jóváhagyási számát;
                  
               
                     b)
                  
                  
                     a teljes NORESS leírása minden alkatrész relatív helyzetének feltüntetésével és a beszerelésre vonatkozó utasítások megadásával;
                  
               
                     c)
                  
                  
                     a NORESS egyes alkatrészeinek részletes rajza, hogy könnyen meg lehessen találni és be lehessen azonosítani őket, valamint a felhasznált anyagok meghatározása. A rajzokon a jóváhagyási szám kötelező feltüntetésének helyét is meg kell jelölni.
                  
               3.3.   A jóváhagyási vizsgálatokat végző műszaki szolgálat kérésére a NORESS gyártójának be kell nyújtania a következőket:
         
                     a)
                  
                  
                     a jóváhagyásra benyújtott NORESS vagy alkatrészeinek két mintadarabja;
                  
               
                     b)
                  
                  
                     azon eredeti kipufogó-hangtompító rendszer egy mintadarabja, amellyel a jármű a típusjóváhagyásra való benyújtáskor fel volt szerelve;
                  
               
                     c)
                  
                  
                     azon típust képviselő vizsgálati jármű, amelybe a rendszert beszerelik; a zajkibocsátásnak a 9. számú előírás, a 41. számú előírás vagy a 63. számú előírás (minden vonatkozó módosítást tartalmazó) 3. mellékletében leírt módszerekkel való mérésekor ennek a járműnek az alábbi feltételeknek kell megfelelnie:
                     
                                 i.
                              
                              
                                 ha a jármű olyan típusú, amelyre a 9. számú előírás, a 41. számú előírás és a 63. számú előírás követelményei szerint egyaránt megadták a jóváhagyást:
                                 
                                             a.
                                          
                                          
                                             a mozgásban lévő járművön végzett vizsgálat során a zajszint nem haladhatja meg 1 dB(A)-nél nagyobb mértékben a megfelelő előírásban meghatározott határértéket;
                                          
                                       
                                             b.
                                          
                                          
                                             az álló helyzetben lévő járművön végzett vizsgálat során a zajszint nem haladhatja meg 3 dB(A)-nél nagyobb mértékben a jóváhagyás alatt meghatározott és a gyártó tábláján feltüntetett szintet;
                                          
                                       
                           
                                 ii.
                              
                              
                                 ha a jármű nem olyan típusú, amelyre a megfelelő előírás követelményei alapján megadták a jóváhagyást, a zajszint nem haladhatja meg 1 dB(A)-nél nagyobb mértékben az első forgalomban helyezés időpontjában alkalmazandó határértéket.
                              
                           
               4.   JELÖLÉSEK
         4.1.   A NORESS minden alkatrészén – a rögzítőelemek és a csövek kivételével – fel kell tüntetni az alábbiakat:
         
                     a)
                  
                  
                     a NORESS vagy alkatrészei gyártójának márkaneve vagy védjegye;
                  
               
                     b)
                  
                  
                     a gyártó által megadott kereskedelmi megnevezés.
                  
               4.2.   Ezeknek a jelöléseknek olvashatónak, eltávolíthatatlannak és a NORESS beszerelt állapotában is láthatónak kell lenniük.
         4.3.   A gyártónak a NORESS-t címkével kell ellátnia, amelyen fel kell tüntetnie azon járműtípus(oka)t, amely(ek)re a jóváhagyást megadták.
         4.4.   Egy adott alkatrészen több jóváhagyási szám is szerepelhet, amennyiben több kipufogó csererendszer alkatrészeként is jóváhagyták.
         4.5.   A kipufogó csererendszert olyan csomagolásban vagy olyan címkével kell szállítani, amelyen fel vannak tüntetve a következő adatok:
         
                     a)
                  
                  
                     a hangtompító csererendszer és alkatrészei gyártójának márkaneve vagy védjegye;
                  
               
                     b)
                  
                  
                     a gyártónak vagy képviselőjének a címe;
                  
               
                     c)
                  
                  
                     azon járműmodellek listája, amelyekre a hangtompító csererendszer készült.
                  
               4.6.   A gyártónak meg kell adnia a következőket:
         
                     a)
                  
                  
                     a járműbe való beszerelés helyes módját részletesen kifejtő utasítások;
                  
               
                     b)
                  
                  
                     a hangtompító rendszer kezelési utasításai;
                  
               
                     c)
                  
                  
                     az alkatrészek jegyzéke a megfelelő részek számával, a rögzítőelemek kivételével.
                  
               4.7.   A jóváhagyási jel
         5.   JÓVÁHAGYÁS
         5.1.   Ha az ezen előírás szerint jóváhagyásra benyújtott NORESS vagy alkatrésze megfelel az alábbi 6. szakasz követelményeinek, akkor az adott típust jóvá kell hagyni.
         5.2.   Mindegyik jóváhagyott NORESS-típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma (jelenleg ez a 01. módosítássorozatnak megfelelően 01). Ugyanazon szerződő fél nem rendelheti ugyanazt a számot több, ugyanazon járműtípus(ok)hoz tervezett NORESS-típushoz vagy annak alkatrészéhez.
         5.3.   Egy NORESS vagy alkatrésze ezen előírás szerinti jóváhagyásának megadásáról, kiterjesztéséről vagy elutasításáról értesíteni kell a megállapodásban részes és ezen előírást alkalmazó feleket az ezen előírás 1. mellékletében megadott mintának megfelelő nyomtatványon.
         5.4.   Minden olyan NORESS-en és annak alkatrészén, amely megfelel egy ezen előírás szerint jóváhagyott típusnak, fel kell tüntetni egy nemzetközi jóváhagyási jelet, amely a következőkből áll:
         
                     a)
                  
                  
                     egy kör, benne az „E” betű és a jóváhagyó ország egyedi azonosító száma (4);
                  
               
                     b)
                  
                  
                     ezen előírás száma, amelyet egy „R” betű, egy kötőjel és a jóváhagyási szám követ a fenti a) pontban előírt kör jobb oldalán;
                  
               
                     c)
                  
                  
                     a jóváhagyási formanyomtatványon fel kell tüntetni a jóváhagyási számot a jóváhagyási vizsgálatokhoz alkalmazott módszerrel együtt.
                  
               5.5.   A jóváhagyási jelnek akkor is jól olvashatónak kell lennie, ha a NORESS be van szerelve a járműbe, és eltávolíthatatlannak kell lennie.
         5.6.   Egy alkatrészen akkor szerepelhet több jóváhagyási szám, ha több NORESS részeként is jóváhagyták; ebben az esetben a kört nem kell megismételni. Ezen előírás 2. mellékletében példa található a jóváhagyási jelre.
         6.   SPECIFIKÁCIÓK
         6.1.   Általános követelmények
         A hangtompítót úgy kell megtervezni, legyártani és felszerelni, hogy:
         
                     a)
                  
                  
                     rendes üzemeltetési körülmények között a jármű megfeleljen ezen előírás követelményeinek, különös tekintettel azokra a rázkódásokra, amelyeknek ki lehet téve;
                  
               
                     b)
                  
                  
                     jól ellenálljon a korróziós hatásoknak, amelyeknek ki van téve, figyelembe véve a jármű rendes üzemeltetési körülményeit;
                  
               
                     c)
                  
                  
                     az eredetileg beszerelt hangtompító által biztosított talaj feletti szabad magasság és a jármű esetleges dőlése ne csökkenjen;
                  
               
                     d)
                  
                  
                     ne alakuljon ki indokolatlanul magas hőmérséklet a felszínen;
                  
               
                     e)
                  
                  
                     az élei ne legyenek élesek vagy egyenetlenek, és legyen elegendő hely a lengéscsillapítók és rugók számára;
                  
               
                     f)
                  
                  
                     elegendő hely álljon rendelkezésre a rugók alkatrészei számára;
                  
               
                     g)
                  
                  
                     megfelelő biztonsági zóna álljon rendelkezésre a csövek számára;
                  
               
                     h)
                  
                  
                     ellenálljon a szakszerűtlen beavatkozásnak olyan módon, amely összeegyeztethető a világosan megfogalmazott karbantartási és felszerelési előírásokkal.
                  
               6.2.   A zajszintekre vonatkozó előírások
         A NORESS vagy alkatrészei akusztikai hatékonyságát a 9. számú előírásban, a 41. számú előírásban vagy a 63. számú előírásban leírt módszerekkel kell ellenőrizni. Különösen e szakasz alkalmazásánál figyelembe venni kell a 92. számú előírás azon módosítássorozatát, amely az új jármű típusjóváhagyásának időpontjában érvényben volt. Ha a NORESS vagy annak alkatrészei a 3.3. szakasz c) pontjában leírt járműbe vannak beszerelve, a két módszer (az álló helyzetben, illetve a mozgásban lévő járművön végzett vizsgálat) alkalmazásával kapott zajszintértékeknek meg kell felelniük a következő feltételnek:
         Nem haladhatják meg azokat értékeket, amelyeket ugyanazon jármű esetében, az eredeti hangtompító rendszerrel felszerelve mértek a 3.3. szakasz c) pontjában meghatározott követelményeknek megfelelően, az álló helyzetben, illetve a mozgásban lévő járművön végzett vizsgálat során.
         6.3.   További követelmények
         6.3.1.   A szakszerűtlen beavatkozás elleni védelmet célzó rendelkezések
         A NORESS-t vagy alkatrészeit olyan módon kell kialakítani, hogy a terelőlemezeket, a kimeneti kúpokat és egyéb alkatrészeket, amelyek elsődleges feladata a hangtompító/tágulási kamrák működésének biztosítása, ne lehessen eltávolítani. Amennyiben egy ilyen alkatrész beépítése elkerülhetetlen, a rögzítési módnak biztosítania kell, hogy az alkatrészt ne lehessen könnyedén eltávolítani (például hagyományos menetes rögzítőelemekkel), és az alkatrészt úgy kell rögzíteni, hogy eltávolítása esetén a szerelvény tartósan/helyreállíthatatlanul károsodjon.
         6.3.2.   Több üzemmódú NORESS
         Egy több, kézzel vagy elektronikusan beállítható, járművezető által választható üzemmóddal rendelkező NORESS-nek meg kell felelnie az összes üzemmódra vonatkozó követelményeknek. A legmagasabb hangnyomásszinteket kibocsátó üzemmódból származó zajszinteket kell jelenteni.
         6.3.3.   A hatástalanító berendezésekre vonatkozó tilalom
         A NORESS gyártója, kizárólag abból a célból, hogy megfeleljen az ezen előírásban meghatározott zajkibocsátási követelményeknek, szándékosan nem módosíthat, állíthat be vagy szerelhet be olyan eszközöket vagy eljárásokat, amelyek a jellemző közúti használat során nincsenek üzemben.
         6.3.4.   Kiegészítő zajkibocsátási rendelkezések (ASEP)
         A NORESS-nek a 04. módosítássorozattal módosított 41 számú előírás 6.3. szakaszában foglalt követelményeket is teljesítenie kell, ha azt a 04. módosítássorozattal módosított 41 számú előírás szerint jóváhagyott típusú és a 04. módosítássorozattal módosított 41 számú előírás 6.3. szakaszának hatálya alá tartozó járművekben való használatra tervezték.
         Ha vizsgálatokat kell végezni, akkor a 3.3. szakasz c) pontjában leírt járművet kell használni.
         A típusjóváhagyó hatóság kérheti megfelelő vizsgálat elvégzését annak ellenőrzésére, hogy a NORESS megfelel-e ezeknek a követelményeknek.
         A gyártónak ezen előírás 4. mellékletével összhangban nyilatkozatot kell adnia arról, hogy a jóváhagyandó NORESS vagy alkatrészei megfelelnek a 04. módosítássorozattal módosított 41 számú előírás 6.3. szakaszában foglalt kiegészítő zajkibocsátási rendelkezéseknek.
         6.4.   A jármű teljesítményének mérése
         6.4.1.   A NORESS-nek és alkatrészeinek olyanoknak kell lenniük, hogy alkalmazásuk eredményeképpen a jármű műszaki jellemzői hasonlóak legyenek az eredeti kipufogó-hangtompító rendszerrel, illetve alkatrészeivel felszerelt járműéhez.
         6.4.2.   A NORESS-t vagy – a gyártó választásának megfelelően – az alkatrészeit új eredeti hangtompító rendszerrel, illetve annak ugyancsak új alkatrészeivel kell összehasonlítani olyan módon, hogy a két rendszert egymás után beszerelik a 3.3. szakasz c) pontjában meghatározott járműbe.
         6.4.3.   Az ellenőrzést a kimeneti görbének a 6.4.4.1. vagy a 6.4.4.2. szakasz szerinti mérésével kell elvégezni. A NORESS alkalmazásával mért legnagyobb teljesítmény és a legnagyobb teljesítményen elért motorfordulatszám legfeljebb ± 5 százalékkal haladhatja meg az eredeti kipufogórendszerrel az alábbi feltételek mellett mért hasznos teljesítményt és motorfordulatszámot.
         6.4.4.   Vizsgálati módszer
         6.4.4.1.   Motorvizsgálati módszer
         A méréseket a 3.3. szakasz c) pontjában említett jármű motorján, azt egy motorfékpadra szerelve kell elvégezni.
         6.4.4.2.   Járművizsgálati módszer
         A méréseket a 3.3. szakasz c) pontjában említett járművön kell elvégezni. Az eredeti hangtompító rendszerrel kapott értékeket össze kell hasonlítani a NORESS-szel kapott értékekkel. A vizsgálatot görgős fékpadon kell elvégezni.
         6.5.   Szálas anyagokkal töltött NORESS-re és alkatrészeire vonatkozó kiegészítő rendelkezések
         A NORESS gyártása során abszorpciós szálas anyag használata csak abban az esetben megengedett, ha a 3. melléklet követelményei teljesülnek.
         6.6.   A hangtompító csererendszerrel felszerelt járművek szennyező anyag-kibocsátásának értékelése
         A típusjóváhagyás iránti kérelem tárgyát képező típusú nem eredeti kipufogó-hangtompító csererendszerrel (NORESS) felszerelt, a 3.3. szakasz c) pontjában említett járműnek meg kell felelnie a jármű típusjóváhagyása szerinti kibocsátási követelményeknek. A vizsgálati jegyzőkönyvben dokumentálni kell a bizonyítékokat.
         7.   NORESS TÍPUSÁNAK MÓDOSÍTÁSA ÉS A JÓVÁHAGYÁS KITERJESZTÉSE
         7.1.   A NORESS típusának vagy alkatrészeinek minden módosításáról értesíteni kell a NORESS típusát jóváhagyó típusjóváhagyó hatóságot. A hatóság ezt követően a következőképpen járhat el:
         
                     a)
                  
                  
                     úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása; vagy
                  
               
                     b)
                  
                  
                     új vizsgálati jegyzőkönyvet kér a vizsgálatok elvégzéséért felelős műszaki szolgálattól.
                  
               7.2.   A NORESS vagy az alkatrészének gyártója vagy a gyártó jogszerűen meghatalmazott képviselője kérheti, hogy a hangtompító rendszert egy vagy több járműtípus tekintetében jóváhagyó típusjóváhagyó hatóság további járműtípusokra is kiterjessze a jóváhagyást. Az eljárást a 3. szakaszban leírtaknak megfelelően kell végrehajtani.
         7.3.   A jóváhagyás megerősítéséről vagy elutasításáról, a módosítások részletes leírásával együtt, a fenti 5.3. szakaszban említett eljárás szerint értesíteni kell a megállapodásban részes és ezen előírást alkalmazó szerződő feleket.
         7.4.   A jóváhagyás kiterjesztését engedélyező illetékes hatóság az ilyen kiterjesztéshez készített minden értesítéshez sorszámot rendel.
         8.   A GYÁRTÁS MEGFELELŐSÉGE
         A gyártásmegfelelőség ellenőrzésére szolgáló eljárásoknak meg kell felelniük a megállapodás (E/ECE/324-E/ECE/TRANS/505/Rev.2) 2. függelékében megállapított eljárásoknak, valamint a következő követelményeknek:
         
                     a)
                  
                  
                     az ezen előírás szerint jóváhagyott NORESS-t úgy kell gyártani, hogy a fenti 6. szakaszban megállapított előírásokat teljesítve megfeleljen a jóváhagyott típusnak;
                  
               
                     b)
                  
                  
                     a jóváhagyás jogosultjának biztosítania kell, hogy a NORESS minden típusán legalább az ezen előírás 6. szakaszában előírt vizsgálatokat elvégezzék;
                  
               
                     c)
                  
                  
                     a típusjóváhagyást megadó hatóság bármikor ellenőrizheti az egyes gyártóüzemekben a gyártás megfelelőségének ellenőrzésére alkalmazott módszereket. Ilyen ellenőrzésekre általában kétévente kerül sor;
                  
               
                     d)
                  
                  
                     a gyártás akkor tekinthető úgy, hogy megfelel ezen előírás követelményeinek, ha a járműtípus szerint a 9. számú előírás, a 41. számú előírás vagy a 63. számú előírás rendelkezései teljesülnek, és ha a mozgásban lévő járművön végzett vizsgálat során az adott előírásban leírt módszer szerint mért zajszint nem haladja meg 3 dB(A)-nél nagyobb mértékben a típusjóváhagyás során mért zajszintet, továbbá nem haladja meg 1 dB(A)-nél nagyobb mértékben a 9. számú előírásban, a 41. számú előírásban vagy adott esetben a 63. számú előírásban előírt határértékeket.
                  
               9.   SZANKCIÓK NEM MEGFELELŐ GYÁRTÁS ESETÉN
         9.1.   Az ezen előírás szerint egy NORESS-típusra vagy alkatrészeire megadott jóváhagyás visszavonható, ha nem teljesülnek a fenti 8. szakaszban előírt követelmények, vagy ha a NORESS vagy alkatrészei nem felelnek meg a fenti 8. szakasz b) pontjában előírt vizsgálatokon.
         9.2.   Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről haladéktalanul tájékoztatja az 1958. évi megállapodásban részes és ezen előírást alkalmazó többi szerződő felet az ezen előírás 1. mellékletének megfelelő nyomtatványon.
         10.   A GYÁRTÁS VÉGLEGES LEÁLLÍTÁSA
         Ha a jóváhagyás jogosultja véglegesen leállítja egy ezen előírás szerint jóváhagyott típusú hangtompító csererendszernek vagy alkatrészének gyártását, akkor erről értesítenie kell a jóváhagyást megadó típusjóváhagyó hatóságot, amely ezt követően az ezen előírás 1. mellékletében található mintának megfelelő nyomtatványon értesíti az 1958. évi megállapodásban részes és ezen előírást alkalmazó többi szerződő felet.
         11.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁGOK NEVE ÉS CÍME
         Az 1958. évi megállapodásban részes és ezen előírást alkalmazó szerződő felek közlik az Egyesült Nemzetek Titkárságával a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat, vagy a gyártás végleges leállítását igazoló értesítéseket fogadó típusjóváhagyó hatóságok nevét és címét.
         
            (1)  A Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.4) 2. szakaszának meghatározása szerint – www.unece.org/trans/main/wp29/wp29wgs/wp29gen/wp29resolutions.html
         
            (2)  Ezen alkatrészek különösen a kipufogó-gyűjtőcső, maga a hangtompító, az expanziós kamra és a kisegítő hangtompító.
         
            (3)  Ha a legnagyobb névleges hasznos teljesítményt a motor több fordulatszámon is eléri, ennek az előírásnak az alkalmazásában a névleges motorfordulatszám az a legmagasabb motorfordulatszám, amelyen a motor eléri a legnagyobb névleges hasznos teljesítményt.
         
            (4)  Az 1958. évi megállapodásban részes szerződő felek egyedi azonosító számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.4) 3. mellékletében találhatók – www.unece.org/trans/main/wp29/wp29wgs/wp29gen/wp29resolutions.html
      
      
         
            1. MELLÉKLET
            A. RÉSZ
            
               A. RÉSZ A 04. MÓDOSÍTÁSSOROZATTAL MÓDOSÍTOTT 41. SZÁMÚ ELŐÍRÁS SZERINT JÓVÁHAGYOTT JÁRMŰTÍPUSOKHOZ VALÓ NORESS ESETÉBEN
            
            Szövege kép
            
               Értesítés
               (legnagyobb formátum: A4 [210 × 297 mm])
               (1)
               Kibocsátó: Hatóság neve:
               Tárgy (2): Jóváhagyás megadása
               Jóváhagyás kiterjesztése
               Jóváhagyás elutasítása
               Jóváhagyás visszavonása
               A gyártás végleges leállítása
               járműtípusra vonatkozóan, NORESS típusának vagy alkatrészének tekintetében, a 92. számú előírás szerint
               Jóváhagyás száma: Kiterjesztés száma:
               1. A jármű márkaneve vagy védjegye:
               2. Járműtípus:
               3. A gyártó neve és címe:
               4. A gyártó képviselőjének (ha van) neve és címe:
               5. Motor
               5.1. Gyártó:
               5.2. Típus:
               5.3. Modell:
               5.4. Legnagyobb névleges hasznos teljesítmény: kW ford./perc fordulatszámon
               5.5. A motor fajtája (pl. külső gyújtású, kompressziós gyújtású stb.) (3):
               5.6. Ciklus: kétütemű/négyütemű (2)
               5.7. Hengerűrtartalom: cm3
               6. Erőátvitel:
               6.1. Az erőátvitel típusa: nem automata/automata sebességváltó:
               6.2. Sebességfokozatok száma:
               7. Berendezés
               7.1. Kipufogó-hangtompító
               7.1.1. Gyártó vagy meghatalmazott képviselő (ha van):
               7.1.2. Modell:
               7.1.3. Típus: a(z) … számú rajznak megfelelően
               7.2. Szíváshangtompító
            
            Szövege kép
            
               7.2.1. Gyártó vagy meghatalmazott képviselő (ha van):
               7.2.2. Modell:
               7.2.3. Típus: a(z) … számú rajznak megfelelően
               8. A mozgásban lévő járművön végzett vizsgálat során használt sebességfokozatok:
               9. Végső áttételi viszonyszám(ok):
               10. A gumiabroncs(ok) EGB-típusjóváhagyási száma:
               amennyiben nem áll rendelkezésre, a következő adatokat kell megadni:
               10.1. A gumiabroncs gyártója:
               10.2. A gumiabroncstípus kereskedelmi leírása(i) (tengelyenként; pl. márkanév, sebességkategória-jel, terhelhetőségi jelzőszám):
               10.3. A gumiabroncs mérete (tengelyenként):
               10.4. Egyéb típusjóváhagyási szám (ha van):
               11. Tömegek
               11.1. Megengedett legnagyobb össztömeg: kg
               11.2. Vizsgálati tömeg: kg
               11.3. Fajlagos motorteljesítmény-mutató (PMR):
               12. A jármű hossza: m
               12.1. lref referenciahosszúság: m
               13. A jármű sebessége az (i) sebességfokozatban végzett mérések alatt
               13.1. A jármű sebessége a gyorsítási szakasz elején (3 menet átlaga) az (i) sebességfokozatban: km/h
               13.2. Az előgyorsítási szakasz hossza az (i) sebességfokozatban: m
               13.3. A jármű vPP′ sebessége (3 menet átlaga) az (i) sebességfokozatban: km/h
               13.4. A jármű vBB′ sebessége (3 menet átlaga) az (i) sebességfokozatban: km/h
               14. A jármű sebessége az (i + 1) sebességfokozatban végzett mérések alatt (adott esetben)
               14.1. A jármű sebessége a gyorsítási szakasz elején (3 menet átlaga) az (i+1) sebességfokozatban: km/h
               14.2. Az előgyorsítási szakasz hossza az (i + 1) sebességfokozatban: m
               14.3. A jármű vPP′ sebessége (3 menet átlaga) az (i + 1) sebességfokozatban: km/h
               14.4. A jármű vBB′ sebessége (3 menet átlaga) az (i + 1) sebességfokozatban: km/h
               15. Az AA′ és BB′/PP′ és BB′ egyenesek közötti számított gyorsulás
               15.1. A gyorsulás stabilizálására használt eszközök funkcióinak leírása (adott esetben):
               16. A mozgó jármű zajszintjei
               16.1. Teljesen nyitott fojtószeleppel végzett vizsgálat Lwot eredménye: dB(A)
               16.2. Állandó sebesség mellett végzett vizsgálat Lcrs eredménye: dB(A)
               16.3. A kp részleges teljesítménytényező: dB(A)
               16.4. A vizsgálat Lurban végeredménye: dB(A)
               17. Az álló jármű zajszintje
               17.1. A mikrofon elhelyezése és tájolása (a 04. módosítássorozattal módosított 41 számú előírás 3. mellékletének 2. függeléke szerint):
               17.2. Álló helyzetben lévő járművön végzett vizsgálat eredménye: dB(A) ford./perc fordulatszámon
               18. Kiegészítő zajkibocsátási rendelkezések:
               lásd a gyártó megfelelőségi nyilatkozatát (csatolva)
               19. A használat közbeni megfelelésre vonatkozó referenciaadatok
            
            Szövege kép
            
               19.1. Az (i) sebességfokozat, illetve nem rögzített sebességfokozatokkal vizsgált járművek esetében a vizsgálathoz választott sebességváltó-helyzet:
               19.2. Az előgyorsítási szakasz lPA hossza: m
               19.3. A jármű sebessége a gyorsítási szakasz elején (3 menet átlaga) az (i) sebességfokozatban: km/h
               19.4. Lwot(i) hangnyomásszint: dB(A)
               20. A jármű jóváhagyásra való benyújtásának dátuma:
               21. A jóváhagyási vizsgálat elvégzéséért felelős műszaki szolgálat:
               22. A műszaki szolgálat által kiadott vizsgálati jegyzőkönyv dátuma:
               23. A műszaki szolgálat által kiadott vizsgálati jegyzőkönyv száma:
               24. A jóváhagyást megadták/kiterjesztették/elutasították/visszavonták (2)
               25. A jóváhagyási jel helye a járművön:
               26. Hely:
               27. Dátum:
               28. Aláírás:
               29. Ehhez az értesítéshez az alábbi, a fenti jóváhagyási számot viselő dokumentumokat csatolták:
               a) a motor és a kipufogó- vagy hangtompító rendszer rajzai, ábrái és tervei;
               b) a motor és a kipufogó- vagy hangtompító rendszer fényképei;
               c) a kipufogó- vagy hangtompító rendszert alkotó, megfelelően azonosított alkatrészek listája.
               (1) A jóváhagyást megadó/kiterjesztő/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
               (2) A nem kívánt rész törlendő.
               (3) Nem hagyományos motor használata esetén ennek ténye feltüntetendő.
            
            B. RÉSZ
            
               A 9. SZÁMÚ ELŐÍRÁS VAGY A 63. SZÁMÚ ELŐÍRÁS SZERINT JÓVÁHAGYOTT JÁRMŰTÍPUSOKHOZ VALÓ NORESS ESETÉBEN
            
            Szövege kép
            
               Értesítés
               (legnagyobb formátum: A4 [210 × 297 mm])
               (1)
               Kibocsátó: Hatóság neve:
               Tárgy (2): Jóváhagyás megadása
               Jóváhagyás kiterjesztése
               Jóváhagyás elutasítása
               Jóváhagyás visszavonása
               A gyártás végleges leállítása
               járműtípusra vonatkozóan, NORESS típusának vagy alkatrészének tekintetében, a 92. számú előírás szerint
               Jóváhagyás száma: Kiterjesztés száma:
               1. A jármű márkaneve vagy védjegye:
               2. Járműtípus:
               3. A gyártó neve és címe:
               4. A gyártó képviselőjének (ha van) neve és címe:
               5. Motor
               5.1. Gyártó:
               5.2. Típus:
               5.3. Modell:
               5.4. Legnagyobb névleges hasznos teljesítmény: kW ford./perc fordulatszámon
               5.5. A motor fajtája (pl. külső gyújtású, kompressziós gyújtású stb.) (3):
               5.6. Ciklus: kétütemű/négyütemű (2)
               5.7. Hengerűrtartalom: cm3
               6. Erőátvitel:
               6.1. Az erőátvitel típusa: nem automata/automata sebességváltó:
               6.2. Sebességfokozatok száma:
               7. Berendezés
               7.1. Kipufogó-hangtompító
               7.1.1. Gyártó vagy meghatalmazott képviselő (ha van):
               7.1.2. Modell:
               7.1.3. Típus: a(z) … számú rajznak megfelelően
               7.2. Szíváshangtompító
            
            Szövege kép
            
               7.2.1. Gyártó vagy meghatalmazott képviselő (ha van):
               7.2.2. Modell:
               7.2.3. Típus: a(z) … számú rajznak megfelelően
               8. A mozgásban lévő járművön végzett vizsgálat során használt sebességfokozatok:
               9. Végső áttételi viszonyszám(ok):
               10. A gumiabroncs(ok) EGB-típusjóváhagyási száma:
               amennyiben nem áll rendelkezésre, a következő adatokat kell megadni:
               10.1. A gumiabroncs gyártója:
               10.2. A gumiabroncstípus kereskedelmi leírása(i) (tengelyenként; pl. márkanév, sebességkategória-jel, terhelhetőségi jelzőszám):
               10.3. A gumiabroncs mérete (tengelyenként):
               10.4. Egyéb típusjóváhagyási szám (ha van):
               11. Tömegek
               11.1. Megengedett legnagyobb össztömeg: kg
               11.2. Vizsgálati tömeg: kg
               11.3. Fajlagos motorteljesítmény-mutató (PMR):
               12. A jármű hossza: m
               13. A mozgó jármű zajszintje dB(A)
               13.1. A mozgásban lévő járművön végzett vizsgálat során használt (i) sebességfokozat
               13.2. A jármű sebessége a gyorsítási szakasz elején (3 menet átlaga) az (i) sebességfokozatban: km/h
               14. Az álló jármű zajszintje dB(A)
               14.1. ford./perc fordulatszámon
               14.2. A mikrofon elhelyezése és tájolása:
               15. A használat közbeni megfelelésre vonatkozó referenciaadatok
               15.1. Az (i) sebességfokozat, illetve nem rögzített sebességfokozatokkal vizsgált járművek esetében a vizsgálathoz választott sebességváltó-helyzet:
               15.2. A jármű sebessége a gyorsítási szakasz elején (3 menet átlaga) az (i) sebességfokozatban: km/h
               15.3. L(i) hangnyomásszint: dB(A)
               16. A jármű jóváhagyásra való benyújtásának dátuma:
               17. A jóváhagyási vizsgálat elvégzéséért felelős műszaki szolgálat:
               18. A műszaki szolgálat által kiadott vizsgálati jegyzőkönyv dátuma:
               19. A műszaki szolgálat által kiadott vizsgálati jegyzőkönyv száma:
               20. A jóváhagyást megadták/kiterjesztették/elutasították/visszavonták (2)
               21. A jóváhagyási jel helye a járművön:
               22. Hely:
            
            Szövege kép
            
               23. Dátum:
               24. Aláírás:
               25. Ehhez az értesítéshez az alábbi, a fenti jóváhagyási számot viselő dokumentumokat csatolták:
               a) a motor és a kipufogó- vagy hangtompító rendszer rajzai, ábrái és tervei;
               b) a motor és a kipufogó- vagy hangtompító rendszer fényképei;
               c) a kipufogó- vagy hangtompító rendszert alkotó, megfelelően azonosított alkatrészek felsorolása.
               (1) A jóváhagyást megadó/kiterjesztő/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
               (2) A nem kívánt rész törlendő.
               (3) Nem hagyományos motor használata esetén ennek ténye feltüntetendő.
            
         
      
      
         
            2. MELLÉKLET
            
               PÉLDA A JÓVÁHAGYÁSI JELEKRE
            
            (Lásd ezen előírás 5.4. szakaszát)
            
               
            A hangtompító rendszer alkatrészén elhelyezett fenti jóváhagyási jel azt mutatja, hogy az adott hangtompító csererendszertípust a 92. sz. előírás szerint hagyták jóvá Hollandiában (E4) a 012439 jóváhagyási számon. A jóváhagyási szám első két számjegye (01) azt jelzi, hogy a jóváhagyást a jelenleg hatályos 92. sz. előírás követelményei szerint adták meg, míg a 00 jóváhagyási szám azt jelzi, hogy a jóváhagyást még az eredeti formájában lévő 92. sz. előírás követelményei szerint adták meg.
         
      
      
         
            3. MELLÉKLET
            
               NORESS-BEN FELHASZNÁLT ABSZORPCIÓS SZÁLAS ANYAGOKRA VONATKOZÓ KÖVETELMÉNYEK
            
            (Lásd ezen előírás 6.5. szakaszát)
            
                     
                        1.
                     
                     
                        Az abszorpciós szálas anyag nem tartalmazhat azbesztet, és a hangtompítók kialakításában csak akkor használható, ha megfelelő berendezések biztosítják, hogy az abszorpciós szálas anyag a hangtompító használata alatt végig a helyén maradjon, és megfelel – a gyártó választásának megfelelően – a 2., a 3., a 4. és az 5. szakasz egyike követelményeinek.
                     
                  
                     
                        2.
                     
                     
                        A szálas anyag eltávolítása után a zajszintnek meg kell felelnie az ezen előírás 6.2. szakaszában foglalt követelményeknek.
                     
                  
                     
                        3.
                     
                     
                        Az abszorpciós szálas anyag nem lehet a hangtompító olyan részében, amelyen a kipufogógázok áthaladnak, és meg kell felelnie az alábbi követelményeknek:
                        
                                    a)
                                 
                                 
                                    Az anyagot négy órán át kemencében kell hevíteni 650 ± 5 °C hőmérsékleten anélkül, hogy a szálak átlagos hossza, átmérője vagy testsűrűsége csökkenne.
                                 
                              
                                    b)
                                 
                                 
                                    Kemencében, 650 ± 5 °C-on történő, egy órán át tartó hevítést követően legalább az anyag 98 %-ának fenn kell akadnia egy, az ISO 3310/1 szabványnak megfelelő, 250 μm névleges nyílásméretű szitán, az ISO 2599 szabvány szerint elvégzett vizsgálat során.
                                 
                              
                                    c)
                                 
                                 
                                    Az anyag tömegvesztesége nem lehet több 10,5 %-nál, miután 24 órán át 90 ± 5 °C hőmérsékleten ázott az alábbi összetételű szintetikus párlatban:
                                    
                                                i.
                                             
                                             
                                                1 N bróm-hidrogénsav (HBr): 10 ml;
                                             
                                          
                                                ii.
                                             
                                             
                                                1 N kénsav (H2SO4): 10 ml;
                                             
                                          
                                                iii.
                                             
                                             
                                                desztillált vízzel 1 000 ml-re kiegészítve.
                                             
                                          
                              
                           Megjegyzés: az anyagot mérlegelés előtt desztillált vízben ki kell mosni, és egy órán át 105 °C hőmérsékleten kell szárítani.
                     
                  
                     
                        4.
                     
                     
                        A rendszert az ezen előírás 6.2. szakasza szerinti vizsgálata előtt a közúti közlekedésre alkalmas rendes üzemkész állapotba kell hozni a 9. vagy a 63. számú előírás 3. mellékletének 5.1.4. szakaszában vagy a 41. számú előírás 5. mellékletének 1.3. szakaszában leírt, alkalmazandó kondicionáló módszerek egyikével.
                     
                  
                     
                        5.
                     
                     
                        A kipufogógázok nem érintkeznek szálas anyagokkal és a szálas anyagok nem állnak nyomásváltozások hatása alatt.
                     
                  
      
      
         
            4. MELLÉKLET
            
               A KIEGÉSZÍTŐ ZAJKIBOCSÁTÁSI RENDELKEZÉSEKNEK VALÓ MEGFELELÉS IGAZOLÁSA
            
            Szövege kép
            
               (legnagyobb formátum: A4 [210 × 297 mm])
               Ez a nyilatkozat az olyan, L3 kategóriájú járművekben való használatra szánt nem eredeti kipufogó-hangtompító csererendszerek esetében követelmény, amelyek a 04. módosítássorozattal módosított 41 számú előírás szerint kaptak típusjóváhagyást, és a 04. ódosítássorozattal módosított 41 számú előírás 6.3. szakaszának hatálya alá tartoznak.
               (Gyártó neve) igazolja, hogy az ilyen (a zajkibocsátás tekintetében a 04. módosítássorozattal módosított 41. számú előírás alapján jóváhagyott típus) típusú nem eredeti kipufogó-hangtompító csererendszer megfelel a 04. módosítássorozattal módosított 41. számú előírás 6.3. szakaszában meghatározott követelményeknek.
               (Gyártó neve) jóhiszeműen teszi ezt a nyilatkozatot, miután a 92. számú előírás követelményeinek megfelelően elvégezte a nem eredeti kipufogó-hangtompító csererendszer zajkibocsátási teljesítményének értékelését.
               Dátum:
               A meghatalmazott képviselő neve:
               A meghatalmazott képviselő aláírása: